દર વર્ષે આસો સુદ એકમથી નોમ સુધી નવરાત્રિનું પર્વ ઉજવવામાં આવે છે. આ દિવસોમાં દરરોજ માની આરાધના અને આરતી-પૂજા થયા બાદ મોડીરાત સુધી ગરબાની રમઝટ જામતી હોય છે. અમદાવાદ સહિતના અન્ય મહાનગરોમાં વિવિધ પાર્ટી પ્લોટો અને કલબો કે રિર્સાેટ અને સોસાયટીઓમાં ગરબાનું આયોજન થાય છે. જોકે છેલ્લાં કેટલાંક સમયથી નવરાત્રિ દરમિયાન થતા ગરબા અથવા અન્ય મનોરંજક કાર્યક્રમોમાં વધુ પડતી ઝાકમઝાળ અને વેપારીકરણ અભિગમ વધી રહ્યો હોય તેમ લાગે છે.